**Zmluva o združenej dodávke zemného plynu č.**

vrátane prevzatia zodpovednosti za odchýlku

*uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „****Obchodný zákonník****“), podľa zákona č. 251/2012 Z. z. o energetike a o zmene a doplnení niektorých zákonov v znení neskorších predpisov (ďalej len „****zákon o energetike****“), zákona č. 250/2012 Z. z. o regulácií v sieťových odvetviach v znení neskorších predpisov (ďalej len „****zákon o regulácii v sieťových odvetviach****“), vyhlášky Úradu pre reguláciu sieťových odvetví č. 24/2013 Z. z., ktorou sa ustanovujú pravidlá pre fungovanie vnútorného trhu s elektrinou a pravidlá pre fungovanie vnútorného trhu s plynom v znení neskorších predpisov (ďalej len „****Vyhláška****“) a zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „****zákon o VO****“) (ďalej len „Z****mluva****“)*

**I.**

**Zmluvné strany**

**1.**

**Odberateľ č. 1: Mesto Senica**

so sídlom: Štefánikova 1408/56, 905 25 Senica

štatutárny orgán: Ing. Mgr. Martin DŽAČOVSKÝ, primátor

IČO: 00309974

DIČ: 2021039845

Bankové spojenie: Prima banka Slovensko, a.s.

Číslo účtu IBAN: SK78 5600 0000 0092 0051 6002

E-mail podatelna@senica.sk

Zástupcovia na rokovanie vo veciach

zmluvných: JUDr. Natália Mináriková

technických: Ing. Lenka Búzková

tel. kontakt: 034/ 6987 628

(ďalej aj ako „**odberateľ č. 1**“ alebo „**Mesto Senica**“)

**Odberateľ č. 2: Základná škola, V. Paulínyho-Tótha 32, Senica**

so sídlom: V. Paulínyho-Tótha 32, 905 01 Senica

v mene ktorého koná: Mgr. Vladimír Šváček, riaditeľ

IČO: 34028218

E-mail zs1senica@gmail.com

(ďalej aj ako „**odberateľ č. 2**“)

**Odberateľ č. 3: Základná škola, Sadová 620, Senica**

so sídlom: Sadová 620, 905 01 Senica

v mene ktorého koná: Ing. Svetlana Chábelová, riaditeľka

IČO: 31827705

E-mail alena.machova@zs3senica.sk

(ďalej aj ako „**odberateľ č. 3**“)

**Odberateľ č. 4: Základná škola s materskou školou, J. Mudrocha 1343/19, Senica**

so sídlom: J. Mudrocha 1343/19, 905 01 Senica

v mene ktorého koná: Mgr. Vladimír Včelka, riaditeľ

IČO: 42399769

E-mail ekonom@4zs.sk

(ďalej aj ako „**odberateľ č. 4**“)

**Odberateľ č. 5: Mestské kultúrne stredisko Senica**

so sídlom: Námestie Oslobodenia 11/17, 905 01 Senica

v mene ktorého koná: Ing. Margaréta Ivanová, riaditeľka

IČO: 00514071

E-mail ekonom.msks@senica.sk

(ďalej aj ako „**odberateľ č. 5**“)

**Odberateľ č. 6: Mestský podnik služieb spol. s r.o.**

so sídlom: Hviezdoslavova 477, 905 01 Senica

v mene ktorého koná: Ing. Ján Bachura, riaditeľ

IČO: 31424287

Zápis: v Obchodnom registri Okresného súdu Trnava,

 oddiel: Sro, vložka č.: 143/T

E-mail mpssenica@centrum.sk , ekonombytov@mpssenica.sk

(ďalej aj ako „**odberateľ č. 6**“)

**Odberateľ č. 7: Mestská poliklinika Senica, a.s.**

so sídlom: Sotinská 1588, 905 01 Senica

v mene ktorého koná: Ing. Jozef Mikuš, predseda predstavenstva

IČO: 36273074

Zápis: v Obchodnom registri Okresného súdu Trnava,

 oddiel: Sa, vložka č.: 10397/T

E-mail uctovnicka@poliklinikase.sk

(ďalej aj ako „**odberateľ č. 7**“)

**Odberateľ č. 8: Rekreačné služby mesta Senica, spol. s.r.o.**

so sídlom: Tehelná 1152/53, 905 01 Senica

v mene ktorého koná: Mgr. Ľubomír Štvrtecký, konateľ

IČO: 44525371

Zápis: v Obchodnom registri Okresného súdu Trnava,

 oddiel: Sro, vložka č.: 23091/T

E-mail pretoryova.lenka@rsms.sk

(ďalej aj ako „**odberateľ č. 8**“)

(**odberateľ č. 2** až **odberateľ č. 8** zastúpení Mestom Senica na základe splnomocnenia,

**odberateľ č. 1** až **odberateľ č. 8** spoločne ďalej označovaní ako „**odberateľ**“)

**2. Dodávateľ:**

Názov: .......................................................

Sídlo: ..................................................

Štatutárny orgán: ..................................................

IČO: ..................................................

IČ DPH: ..................................................

Zástupcovia na rokovanie vo veciach

zmluvných: ..................................................

technických: ..................................................

Zapísaná: ..................................................

Bankové spojenie: ..................................................

IBAN: ..................................................

SWIFT: ..................................................

tel. kontakt: ...............................

e-mail: ...............................

(ďalej „**dodávateľ**“)

(dodávateľ a odberateľ ďalej spolu tiež ako„**zmluvné strany**“ alebo jednotlivo ako ,,**zmluvná strana**“)

***Preambula***

Túto Zmluvu uzatvára odberateľ ako verejný obstarávateľ s dodávateľom ako úspešným uchádzačom zákazky s názvom „*Dodávka zemného plynu na rok 2025“* pod spis. č. 61049 vyhlásenej odberateľom, je výsledkom realizácie verejného obstarávania, ktoré zabezpečovalo Mesto Senica v mene a na účet odberateľov č. 1 až 8 zadaného v zriadenom dynamickom nákupnom systéme s názvom „DNS na dodávky elektriny a zemného plynu na obdobie rokov 2024 až 2029“ vyhláseného oznámením o vyhlásení verejného obstarávania uverejnenom v Úradnom vestníku EU pod číslom 2023/S 127-404678 dňa 5.7.2023 a vo Vestníku verejného obstarávania č. 131/2023 zo dňa 06.07.2023 pod značkou 22303 – MUT.

**II.**

**Predmet Zmluvy a miesto plnenia**

1. Predmetom Zmluvy je dodávka plynu riadne a včas, v najvyššej možnej kvalite, pre odberné miesta odberateľa (ďalej aj „OM“) vrátane:
2. zabezpečenia dodávky zemného plynu vrátane distribúcie plynu, prepravy a štruktúrovania, skladovania v dohodnutom množstve, čase a podľa dohodnutého tarifného produktu,
3. prevzatia zodpovednosti za odchýlku za odberné miesta odberateľa,
4. zabezpečenia pre odberateľa zemného plynu ostatných distribučných služieb,
5. nepožadovania aktivačného a deaktivačného poplatku za prebratie, resp. odovzdanie odberného miesta,
6. zabezpečenia cestou distribučnej spoločnosti bezodkladného riešenia odstránenia porúch spôsobujúcich obmedzenie dodávky zemného plynu pre jednotlivé odberné miesta odberateľa,
7. garantovania dostupnosti osobného zástupcu dodávateľa pre operatívne riešenie technických problémov meno zástupcu dodávateľa ......................., telefonický kontakt zástupcu dodávateľa ............................... a email: ...............................,
8. pripojenia nových, prípadne rušenia nepotrebných odberných miest podľa potreby odberateľa. Pripojenia nových, prípadne rušenia nepotrebných odberných miest podľa potreby odberateľa, avšak objem všetkých novo pripojených odberných miest môže byť maximálne 10 % celkového zmluvného množstva a objem všetkých zrušených odberných miest môže byť maximálne 10 % celkového zmluvného množstva. Celkové zmluvné množstvo je uvedené v Prílohe č. 1 Zmluvy.
9. prípadne ďalších súvisiacich služieb podľa možností dodávateľa.
10. Odberateľ si vyhradzuje právo meniť počty odberných miest v závislosti od jeho reálnych potrieb alebo pri vzniku okolností, ktoré odberateľ nemohol pri podpise tejto Zmluvy predvídať. K zmenám počtu odberných miest dôjde pri zriadení nových odberných miest a /alebo zrušených odberných miest v súlade s bodom 1 písm. g) tohto článku II. formou oznámenia odberateľa doručeného dodávateľovi písomne v listinnej podobe a/alebo elektronický, pričom na nové odberné miesta sa budú automaticky vzťahovať ustanovenia tejto Zmluvy.
11. Špecifikácia a počty odberných miest sú uvedené v Prílohe č. 1 tejto Zmluvy - „*Špecifikácia odberných miest zemného plynu*“ (ďalej len „**Príloha č. 1**), ktorá je neoddeliteľnou súčasťou tejto Zmluvy.
12. Pre účely dodávky plynu sa plyn považuje za odobratý prechodom plynu cez meradlo. Prechod zodpovednosti za škodu na dodávanom plyne z dodávateľa na odberateľa nastáva prechodom plynu cez výstupnú prírubu hlavného uzáveru plynu oddeľujúcu distribučnú sieť od OPZ.
13. Pre zmluvné obdobie **od 01.01.2025 00:00 hod. do 31.12.2025 23:59:59 hod.** sa zmluvné strany dohodli na zmluvnom množstve (ďalej aj ako „ZM“), ktoré sa rovná súčtu zmluvného množstva dohodnutých pre príslušné odberné miesto uvedené v Prílohe č. 1 tejto Zmluvy, nasledovne:

|  |  |  |  |  |
| --- | --- | --- | --- | --- |
| Od 01.01.2025 00:00 hod. | Do 31.12.202523:59:59 hod. | **ZM** **2 790 MWh** | **90% ZM****2 511 MWh** | **110% ZM****3 069 MWh** |

**III.**

**Termín plnenia**

1. Termín plnenia je nepretržitá združená dodávka zemného plynu od **01.01.2025 00:00 hod. do 31.12.2025 23:59:59 hod.**

**IV.**

**Podmienky dodávky plynu a zabezpečenie jeho distribúcie**

1. Dodávateľ sa zaväzuje dodávať plyn vrátane distribúcie plynu, prepravy a štruktúrovania, skladovania s prevzatím zodpovednosti za odchýlku do odberného miesta odberateľa v množstve a čase podľa potrieb odberateľa a zabezpečiť u prevádzkovateľa distribučnej siete (ďalej „PDS“) pre odberné miesto distribučné služby. Distribučné služby sa uskutočňujú v súlade s platnými všeobecne záväznými právnymi predpismi a v kvalite podľa technických podmienok prístupu a pripojenia do sústavy PDS.
2. Odberateľ týmto udeľuje plnú moc dodávateľovi, aby za neho konal vo veciach zabezpečenia distribučnej kapacity pre OM, aby za neho v daných veciach vykonával úkony (vrátane písomných) a získal historické dáta o priebehu jeho odberu plynu.
3. V prípade, ak odberateľ podstatne porušuje zmluvu aj po termíne uvedenom v predchádzajúcom písomnom upozornení, dodávateľ má právo požiadať PDS o prerušenie alebo obmedzenie distribúcie plynu.

**V.**

**Cena za dodávku plynu**

1. Cena za dodávku plynu pre maloodber aj strednoodber je uvedená v Prílohe č. 2 tejto Zmluvy a je stanovená v EUR/MWh bez dane z pridanej hodnoty (ďalej aj ,,**DPH**“), ktorá bola stanovená dohodou v zmysle zákona č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov.
2. K Cene za dodávku plynu bude pri jej fakturácii pripočítaná:
3. cena za distribučné služby a ostatné poplatky fakturované PDS v súlade s cenovými rozhodnutiami ÚRSO platnými a účinnými v čase dodania plnení;
4. iné poplatky, dane alebo peňažné plnenia týkajúce sa dodávky plynu zavedené právnym poriadkom Slovenskej republiky, ktoré nie sú uplatňované v čase uzatvárania Zmluvy;
5. spotrebná daň zo zemného plynu podľa zákona č. 609/2007 Z. z. o spotrebnej dani a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov, t.j. v znení platnom a účinnom v čase uskutočnenia zdaniteľného plnenia (ďalej ako „Zákon o spotrebnej dani“);
6. daň z pridanej hodnoty (DPH) podľa zákona č. 222/2004 Z. z. o dani z pridanej hodnoty v znení platnom a účinnom v čase uskutočnenia zdaniteľného plnenia.
7. cena za služby súvisiace s prepravu zemného plynu
8. Dodávateľ je oprávnený účtovať odberateľovi iba ceny za tovar uvedené v tomto článku Zmluvy a v článku VI. Zmluvy v súlade s Prílohou č. 2 – Cena za dodávku plynu.
9. Ak sa na prepravnej trase zo vstupného bodu v zahraničí na slovenský domáci bod budú na základe platných a účinných cenových rozhodnutí príslušných regulačných orgánov dotknutých štátov určené tarify za prístup do prepravných sietí a prepravu plynu a iné regulačné poplatky priamo súvisiace s prepravou plynu (ďalej aj **,,regulačné poplatky“**), dodávateľ je oprávnený odberateľovi tieto regulačné poplatky v príslušnom fakturačnom období účtovať. V prípade zavedenia ďalších alebo zvýšenia existujúcich regulačných poplatkov na prepravnej trase oproti stavu pri podpise tejto Zmluvy má dodávateľ právo účtovať odberateľovi zvýšené, resp. nové regulačné poplatky od prvého dňa mesiaca nasledujúceho po tom, čo zmenu alebo zavedenie nového regulačného poplatku odberateľovi oznámil a súčasne preukázal rozhodnutím príslušných orgánov, resp. príslušným právnym predpisom alebo cenníkom prevádzkovateľa prepravnej siete. V prípade zníženia regulačných poplatkov je dodávateľ povinný účtovať odberateľovi znížené regulačné poplatky odo dňa účinnosti zmeny výšky regulačného poplatku. Ak dodávateľ bude mať možnosť výberu z viacerých prepravných trás zemného plynu, je povinný uplatniť voči odberateľovi regulačné poplatky tej prepravnej trasy, ktoré sú v súčte najnižšie.
10. Zmluvné strany sa dohodli, že tolerancia množstva skutočne odobratého zemného plynu záväzná pre odberateľa je 90 % až 110 % t.j. záväzok odberu zemného plynu +-10 % z ročného zmluvného množstva (RZM). Úprava podmienok a postupu v prípade nedočerpania alebo prečerpania množstva odobratého zemného plynu je upravená v Prílohe č. 2: Cena za dodávku plynu*.*
11. Za všetky prepočty RZM pre potreby alokácie prepravnej kapacity v distribučnej/prepravnej sieti zemného plynu zodpovedá dodávateľ.
12. Cenu za služby súvisiace s prepravou pre príslušné odberné miesto určuje dodávateľ v zmysle Rozhodnutia Úradu pre reguláciu sieťových odvetví, ktorým sa spoločnosti eustream, a.s. ako prevádzkovateľovi prepravnej siete určujú tarify za prístup do prepravnej siete a prepravu plynu (ďalej len „Rozhodnutie PPS“) platného v čase dodávky v závislosti od DMM a so zohľadnením všetkých poplatkov vyplývajúcich z platného Rozhodnutia PPS, pričom dodávateľ si má právo vždy pred začiatkom každého kalendárneho roka zvoliť vstupný bod pre výpočet príslušnej sadzby.
13. V prípade zmeny prepravných sietí, prostredníctvom ktorých dodávateľ zabezpečuje dodávku plynu, je dodávateľ oprávnený uplatniť cenu za služby súvisiace s prepravou podľa prepravnej trasy z obchodného bodu THE. Cena za služby spojené s prepravou bude v príslušnom fakturačnom období v takom prípade určená v zmysle príslušných, v čase dodávky plynu platných a účinných, cenových rozhodnutí príslušných regulačných orgánov na území Slovenskej republiky (ÚRSO), Českej republiky (ERÚ), Nemeckej republiky (BnetzA), ktorými sa príslušným prevádzkovateľom prepravných sietí (t.j. eustream, a.s. pre územie Slovenskej republiky, NET4GAS, s.r.o. pre územie Českej republiky, Open Grid Europe, Gascade a Ontras pre územie Nemeckej republiky) určujú tarify za prístup do prepravných sietí a prepravu plynu a iné regulačné poplatky priamo súvisiace s prepravou plynu. Cena prepravy sa skladá z ceny za prepravu zemného plynu z Nemecka na výstupe z THE zóny do Českej republiky (v zmysle prevádzkových predpisov pre prepravnú sieť v Nemecku a prevádzkovateľa obchodnej zóny THE spoločnosti Trading Hub Europe, GmbH), následne z Nemecka do Českej republiky cez vstupný bod Waidhaus a výstupný bod Lanžhot (v zmysle prevádzkových predpisov pre prepravnú sieť Českej republiky) a ďalej z ceny za prepravu na Slovensko, a to cez vstupný bod Lanžhot a výstupný bod Domáci bod (oboje v zmysle Prevádzkového poriadku eustream, a.s.).

**VI.**

**Prepravné a distribučné služby a cena za prepravné a distribučné služby**

1. Dodávateľ počas zmluvného obdobia zabezpečí odberateľovi prepravné a distribučné služby do odberných miest odberateľa uvedených v Prílohe č. 1 tejto Zmluvy.
2. Dodávateľ bude účtovať odberateľovi cenu za distribučné služby v súlade s platnými cenovými rozhodnutiami ÚRSO vzťahujúcimi sa na distribučné služby poskytované PDS.

**VII.**

**Meranie plynu a odpočty**

1. Montáž, pripojenie alebo výmenu určeného meradla zabezpečí odberateľ na vlastné náklady v súčinnosti s PDS po splnení ustanovených technických podmienok merania plynu príslušného PDS. Druh, počet, veľkosť a umiestnenie určeného meradla a ovládacích zariadení určuje PDS v zmysle zákona o energetike.
2. Odber plynu sa meria určeným meradlom (v zmysle zákona č. 157/2018 Z. z. o metrológii a o zmene a doplnení niektorých zákonov v znení neskorších predpisov).
3. Dodávateľ preberá zodpovednosť za odchýlku za odberné miesta.
4. Meranie plynu a odpočty určeného meradla vrátane vyhodnocovania, odovzdávania výsledkov merania a ostatných informácií potrebných pre vyúčtovanie dodávky plynu a distribučných služieb vykonáva PDS. Odpočet určeného meradla sa vykonáva v súlade s Prevádzkovým poriadkom PDS. Dodávateľ fakturuje dodávku plynu a distribučné služby na základe týchto údajov. V prípade poruchy určeného meradla alebo fakturácie s nesprávnou konštantou má dodávateľ právo upraviť fakturačné hodnoty podľa údajov, ktoré dodávateľ dostane od PDS, ktorý je verejne dostupný na tejto webstránke: https://www.spp-distribucia.sk/dodavatelia/legislativa-a-cenniky/prevadzkovy-poriadok a/alebo ...... (v prípade potreby úspešný uchádzač k podpisu Zmluvy doplní alternatívny link).

**VIII.**

**Platobné podmienky a fakturácia**

1. Dodávka plynu a poskytovanie distribučných služieb sú v zmysle Zákona o DPH považované za opakované dodanie tovaru a služieb v mesačne sa opakujúcich lehotách. Faktúry sa vystavujú spoločne za dodávku plynu a distribučné služby.
2. Fakturačné obdobie je obdobie, za ktoré dodávateľ vykonáva zúčtovanie skutočnej spotreby plynu odberateľa, ktorým je v prípade odberných miest s mesačným odpočtom každý kalendárny mesiac a v prípade odberných miest s ročným odpočtom ročný cyklus určený PDS (ďalej ako „Fakturačné obdobie“).
3. Dodávateľ vystaví faktúru za zmluvné plnenie vždy k poslednému dňu každého Fakturačného obdobia.
4. Jednotliví odberatelia budú pre jednotlivé odberné miesta uhrádzať dodávateľovi mesačné preddavky na cenu plnenia predmetu tejto Zmluvy (ďalej ako „Preddavky“) podľa Prílohy č. 3 tejto Zmluvy. Výška a režim zálohových platieb (Preddavkov) budú určené dohodou o preddavkoch, ktorú vyhotoví dodávateľ pri zachovaní podmienok Prílohy č. 3 a nasledovných podmienok:

**Režim zálohových platieb (Preddavkov)**

Počet zálohových platieb na kalendárny rok pre odberné miesta s diaľkovým odpočtom kategóriu strednoodber - **12** (pri období skutočnej dodávky zemného plynu kratšom ako kalendárny rok sa uvedie počet kalendárnych mesiacov skutočnej dodávky zemného plynu).

Počet zálohových platieb na kalendárny rok pre odberné miesta bez diaľkového odpočtu kategórie maloodober – **11** (pri období skutočnej dodávky zemného plynu kratšom ako kalendárny rok sa uvedie počet kalendárnych mesiacov skutočnej dodávky zemného plynu – ... )

1. Vo faktúre za odberné miesta s mesačným odpočtom dodávateľ zohľadní zaplatené Preddavky (v zmysle Prílohy č. 3 – označené ako Preddavky 1).
2. Vo faktúre za odberné miesta s ročným odpočtom (po ukončení Zmluvného obdobia) dodávateľ zohľadní zaplatené Preddavky (v zmysle Prílohy č. 3 – označené ako Preddavky 2) a zúčtuje prípadnú Cenu za neodobratý plyn alebo Cenu za prekročený odber podľa Prílohy č. 2 tejto Zmluvy.
3. Faktúra vystavená dodávateľom bude obsahovať náležitosti podľa Zákona o DPH a podľa ostatných daňových a účtovných predpisov vrátane informácie podľa Zákona o energetike.
4. Lehota splatnosti faktúry dodávateľa je tridsať (30) dní odo dňa doručenia faktúry odberateľovi. Jednotlivé faktúry dodávateľ doručí jednotlivým koncovým odberateľom odberovej skupiny písomne v listinnej forme na adresu ich sídla alebo v elektronickej forme na e-mailový kontakt príslušného koncového odberateľa uvedený v záhlaví tejto Zmluvy. Splatnosť vyúčtovacej faktúry je 30 kalendárnych dní od dátumu jej doručenia. Ak pripadne deň splatnosti na deň pracovného voľna, dňom splatnosti je najbližší nasledujúci pracovný deň.
5. Lehota pre doručenie faktúr je 15 dní od ukončenia príslušného Fakturačného obdobia.
6. Ak predložená faktúra nebude vystavená v súlade s touto Zmluvou, odberateľ ju bezodkladne vráti dodávateľovi na prepracovanie. Opravená faktúra je splatná do tridsiatich (30) kalendárnych dní odo dňa jej opätovného doručenia odberateľovi.
7. Všetky faktúry a Preddavky budú uhrádzané výhradne bezhotovostne. Odplata sa považuje za uhradenú dňom odpísania finančných prostriedkov z bankového účtu odberateľa.
8. Bankové spojenie dodávateľa uvedené na faktúre musí byť za každých okolností zhodné s bankovým spojením dohodnutým v tejto Zmluve.
9. V prípade, že odberateľovi vznikne podľa bodu 5. alebo podľa bodu 6. preplatok, dodávateľ ho uhradí na účet odberateľa v lehote splatnosti faktúry.
10. Platobné podmienky a fakturácia pre maloodber aj strednoodber:
	1. Odberateľ bude v platobnom styku používať variabilný symbol uvedený v príslušnej faktúre.
	2. Ak odberateľ neuhradí faktúru v lehote splatnosti, dodávateľ odberateľovi zašle bezplatne písomnú upomienku, v ktorej označí deň vystavenia faktúry, jej splatnosť a celkovú čiastku po lehote splatnosti.
	3. Zmenu bankového spojenia a čísla účtu zmluvných strán bude možno uskutočniť iba písomným oznámením jednej zmluvnej strany preukázateľne doručeným druhej zmluvnej strane najneskôr spolu s príslušnou faktúrou, resp. pred doručením vyúčtovacej faktúry.
11. Platobné podmienky a fakturácia pre maloodber.
	1. Vyúčtovanie dohodnutej dodávky plynu a dohodnutých distribučných služieb, ktoré sú predmetom Zmluvy, sa vykonáva na základe výsledkov meraní skutočne dodaného plynu k poslednému dňu príslušného kalendárneho roka. Vyúčtovacia faktúra za predchádzajúci kalendárny rok bude odberateľovi doručená do 15. januára nasledujúceho roka.
	2. Vo vyúčtovacej faktúre za dodávku plynu a distribučné služby sa odpočítajú preddavky, ktoré boli odberateľom uhradené dodávateľovi za príslušný kalendárny rok. Vyúčtovaciu faktúru za dodávku plynu a distribučné služby je dodávateľ oprávnený vyhotoviť aj v prípade ukončenia odberu, v iných prípadoch len na základe vzájomnej dohody. Vyúčtovacia faktúra bude doručená v súlade s ustanoveniami tejto Zmluvy a bude obsahovať za každé odberné miesto minimálne:
* číslo Zmluvy, resp. objednávky
* skutočnú spotrebu,
* identifikáciu odberných miest,
* počiatočný a konečný stav plynomeru,
* fakturované položky za dodávku plynu, prepravu, distribúciu a regulované položky,
* sumár spotreby a ceny za každé odberné miesto osobitne
* dátum splatnosti
* označenie peňažného ústavu a číslo účtu, na ktorý je potrebné realizovať úhradu.
	1. pre odberné miesto typu maloodber žiada odberateľ o vyhotovenie združených faktúr podľa začlenenia odberných miest odberateľovi č. 1 až odberateľovi č. 8 uvedené v záhlaví tejto Zmluvy v závislosti od toho, ktorému odberateľovi dané odberné miesto patrí.
1. Platobné podmienky a fakturácia pre strednoodber.
	1. Vyúčtovanie dohodnutej dodávky plynu a dohodnutých distribučných služieb, ktoré sú predmetom Zmluvy, sa vykonáva na základe výsledkov meraní skutočne dodaného plynu k poslednému dňu príslušného kalendárneho mesiaca.
	2. Vyúčtovacie faktúry budú doručené odberateľovi do 15. dňa mesiaca nasledujúceho po kalendárnom mesiaci, za ktorý je faktúra vystavená so zohľadnením preddavkových platieb odberateľovi elektronicky na emailovú adresu odberateľa č. 1 až odberateľa č. 8 uvedené v záhlaví tejto Zmluvy v závislosti ktorému odberateľovi dané odberné miesto patrí.
	3. Vyúčtovaciu faktúru za dodávku plynu a distribučné služby je dodávateľ oprávnený vyhotoviť aj v prípade ukončenia odberu, v iných prípadoch len na základe vzájomnej dohody. Vyúčtovacia faktúra bude doručená v listinnej forme na adresu ich sídla alebo v elektronickej forme na e-mailový kontakt príslušného koncového odberateľa uvedený v záhlaví tejto Zmluvy a bude obsahovať za každé odberné miesto minimálne:
* číslo Zmluvy,
* skutočnú spotrebu,
* identifikáciu odberných miest,
* počiatočný a konečný stav plynomeru,
* fakturované položky za dodávku plynu, prepravu, distribúciu a regulované položky,
* sumár spotreby a ceny za každé odberné miesto osobitne
* dátum splatnosti

**IX.**

**Zmluvné pokuty, sankcie a náhrada škody**

1. Dodávateľ je oprávnený účtovať odberateľovi úroky z omeškania vo výške 0,01 % z dlžnej sumy za každý započatý deň omeškania, ak je odberateľ v omeškaní s úhradou faktúry vyplývajúcej z tejto Zmluvy.
2. Ak poruší niektorá zo zmluvných strán povinnosti vyplývajúce zo Zmluvy, má poškodená zmluvná strana právo na náhradu preukázateľne vzniknutej škody (skutočnej škody a straty zisku) vrátane prípadov, keď škody boli spôsobené obmedzením alebo prerušením dodávky plynu a distribučných služieb, to neplatí ak obmedzenie alebo prerušenie dodávky je v súlade s príslušnými všeobecne záväznými predpismi (napr. zákonom o energetike) a Zmluvou alebo okolnosťami vylučujúcimi zodpovednosť podľa § 374 Obchodného zákonníka.
3. Odberateľ a dodávateľ sa budú navzájom informovať o všetkých skutočnostiach, pri ktorých predpokladajú, že by mohli viesť k škodám a usilovať sa prípadné škody odvrátiť.
4. V prípade, ak sa dodávateľ omešká s vybavením reklamácie, odberateľ má právo požadovať zaplatenie zmluvnej pokuty vo výške 1% z fakturovanej ceny plnenia, ku ktorému sa reklamácia vzťahuje, za každý deň omeškania. Uvedené neplatí, ak sa na omeškanie vzťahuje kompenzačná platba v súlade s vyhláškou Úradu pre reguláciu sieťových odvetví č. 278/2012 Z. z., ktorou sa ustanovujú štandardy kvality uskladňovania plynu, prepravy plynu, distribúcie plynu a dodávky plynu v znení neskorších predpisov (ďalej len „vyhláška č. 278/2012 Z. z.“).
5. Zmluvné strany sa dohodli, že v prípade nesplnenia povinnosti dodávateľa dodať predmet Zmluvy v požadovanom rozsahu a/alebo v dojednanej cene a/alebo v dojednanej kvalite a/alebo akosti a/alebo vyhotovení, má odberateľ právo uplatniť u dodávateľa zmluvnú pokutu vo výške 1 % z fakturovanej ceny plnenia za kalendárny rok. Uvedené neplatí, ak sa na omeškanie vzťahuje kompenzačná platba v súlade s vyhláškou Úradu pre reguláciu sieťových odvetví č. 278/2012 Z. z.
6. V prípade, ak dodávateľ neposkytuje službu v súlade s povinnosťami uvedenými v článku X. tejto Zmluvy, odberateľ má právo požadovať zaplatenie zmluvnej pokuty vo výške 1% z fakturovanej ceny plnenia, ku ktorému sa poskytnutie danej služby vzťahuje, a to za každý deň omeškania čo i len jednej povinnosti.
7. Uplatnením zmluvnej pokuty nie je dotknutý nárok na náhradu škody spôsobenej porušením zmluvných povinností.
8. Ak dôjde k úniku informácií, ktoré majú charakter dôverných informácií alebo obchodného tajomstva z dôvodov, za ktoré zodpovedá dodávateľ alebo odberateľ alebo ak dodávateľ alebo odberateľ poruší povinnosť stanovenú v článku XIII. Zmluvy, je dodávateľ alebo odberateľ povinný nahradiť druhej zmluvnej strane vzniknutú škodu.

**X.**

**Povinnosti dodávateľa**

1. Dodávateľ je povinný odberateľovi č. 1 až odberateľovi č. 8, ktorých identifikačné a kontaktné údaje sú uvedení v záhlaví tejto Zmluvy, v závislosti od toho, ktorému odberateľovi dané odberné miesto patrí dodať/poskytnúť/sprístupniť:
	1. Službu individuálnej obsluhy key account manažérom pre všetky odberné miesta, ktorá zahŕňa okrem iného aj operatívne riešenie technických, zmluvných a fakturačných problémov, aktívnu podporu pri pripájaní nových odberných miest odberateľa **počas celého obdobia platnosti Zmluvy**.
2. Dodávateľ je povinný dodať odberateľovi predmet Zmluvy s odbornou starostlivosťou, v súlade so záujmami odberateľa, pokynmi odberateľa, právnymi predpismi, rozhodnutiami orgánov verejnej správy a technickými normami, vrátane technických noriem, ktoré nie sú záväzné a ktoré zároveň nie sú v rozpore so záväznými technickými normami.

**XI.**

**Reklamácie**

1. Ak zistí odberateľ chyby alebo omyly pri fakturácii vzniknuté napr. nesprávnou funkciou meracieho zariadenia, nesprávnym odpočtom meracieho zariadenia, použitím nesprávnej ceny za plyn, alebo distribučné služby, aritmetickú alebo tlačovú chybu vo faktúre, vyzve dodávateľa písomnou výzvou t.j. reklamáciou doručenou prostredníctvom pošty na adresu dodávateľa alebo elektronicky mailom na adresu určenú dodávateľom k odstráneniu zisteného stavu a k jeho náprave.
2. Reklamácia musí obsahovať najmä: identifikáciu odberateľa, ak je to relevantné - identifikačné údaje reklamovanej faktúry vrátane variabilného symbolu a ak je reklamované meranie tak aj číslo odberného miesta, číslo meracieho zariadenia a zistené stavy, ďalej presný popis reklamovanej skutočnosti a odôvodnenie reklamácie vrátane prípadnej dokumentácie.
3. Reklamácia musí byť uplatnená najneskôr do 30 dní odo dňa doručenia reklamovanej faktúry alebo odo dňa vzniku reklamovanej skutočnosti.
4. Dodávateľ je povinný reklamáciu prešetriť a najneskôr do 30 dní odo dňa obdržania reklamácie písomne oznámiť odberateľovi, ktorý podal reklamáciu, výsledok šetrenia.
5. Ak bola reklamácia oprávnená, je dodávateľ povinný okamžite zjednať nápravu v zmysle požiadaviek odberateľa.
6. E-mailová adresa na vybavovanie reklamácií je: ---*doplní dodávateľ pred podpisom Zmluvy---*

**XII.**

**Ukončenie a zánik zmluvy**

1. Zmluvu možno ukončiť dohodou zmluvných strán, k platnosti ktorej sa vyžaduje písomná forma.
2. Zmluvu možno ukončiť písomným oznámením o odstúpení od Zmluvy doručeným dodávateľovi, ak:
3. bol na majetok druhej zmluvnej strany vyhlásený konkurz, bol zamietnutý návrh na vyhlásenie konkurzu pre nedostatok majetku, alebo ak bol konkurz zrušený z dôvodu, že majetok úpadcu nestačí na úhradu výdavkov a odmenu správcu konkurznej podstaty, alebo bolo konkurzné konanie zastavené pre nedostatok majetku, alebo ak bol konkurz zrušený pre nedostatok majetku, alebo ak po ukončení konkurzného konania nezostane spoločnosti žiaden majetok, alebo dôjde k akémukoľvek činu alebo udalosti, ktorá by mala (podľa platných zákonov) podobný efekt ako ktorýkoľvek z uvedených činov alebo udalostí,
4. druhá zmluvná strana vstúpila do likvidácie,
5. dodávateľ poruší podmienky stanovené v Zmluve, a to najmä v prípade, ak dodávateľ nezabezpečí odberateľovi dohodnutú dodávku plynu v súlade s podmienkami Zmluvy - jedná sa o podstatné porušenie Zmluvy,
6. dodávateľ stratí v priebehu výkonu činnosti oprávnenie na dodávku plynu.
7. Ak ukončenie Zmluvy znamená aj ukončenie odberu plynu v existujúcom OM, odberateľ je povinný písomne oznámiť dodávateľovi túto skutočnosť najneskôr do 10 dní pred ukončením odberu. Dodávateľ požiada PDS o overenie stavu meradla a jeho demontáž v deň ukončenia odberu. Za deň ukončenia Zmluvy sa považuje deň ukončenia odberu oznámený odberateľom dodávateľovi.
8. Účinnosť odstúpenia nastane dňom doručenia písomného oznámenia o odstúpení od Zmluvy odberateľom dodávateľovi alebo neskorším dňom uvedeným v písomnom oznámení odberateľa o odstúpení zaslanom dodávateľovi. Písomné oznámenie odberateľa o odstúpení od Zmluvy sa považuje za doručené dodávateľovi dňom prevzatia zásielky alebo dňom odmietnutia prevzatia zásielky alebo dňom jej uloženia na pošte, aj keď sa dodávateľ o uložení zásielky nedozvedel.
9. Pri odstúpení od Zmluvy zostávajú zachované z nej vyplývajúce práva a povinnosti zmluvných strán do dňa účinnosti odstúpenia. Zmluvné strany sú povinné vyrovnať všetky pohľadávky a záväzky vzniknuté do dňa účinnosti odstúpenia od Zmluvy.
10. Odstúpením od Zmluvy nie sú dotknuté nároky zmluvných strán na náhradu škody, zmluvných pokút a sankcií.

**XIII.**

**Ochrana dôverných informácií a obchodného či iného tajomstva**

1. Zmluvné strany sa zaväzujú, že pri realizácii Zmluvy a jej dodatkov budú chrániť a utajovať pred nepovolanými osobami dôverné informácie a skutočnosti tvoriace obchodné tajomstvo (ďalej len „dôverné informácie“). Za dôverné informácie sa pre účely Zmluvy považujú také informácie a skutočnosti, ktoré nie sú všeobecne a verejne známe a ktoré svojím zverejnením môžu spôsobiť škodlivý následok pre ktorúkoľvek zmluvnú stranu, alebo ktoré niektorá zo zmluvných strán ako dôverné označila. Dôverné informácie môžu byť poskytnuté tretím osobám len s písomným súhlasom dotknutej zmluvnej strany, ak sa nejedná o prípad, kedy je zmluvná strana povinná tak urobiť zo zákona, či iného všeobecne záväzného právneho predpisu. Dotknutá zmluvná strana taký súhlas bez zbytočného odkladu vydá, ak je to nevyhnutné pre realizáciu tejto Zmluvy, alebo jej dodatkov a tretia osoba poskytne dostatočné garancie, že nedôjde k vyzradeniu dôverných informácií. Za tretie osoby, podľa tohto ustanovenia, nie sú považovaní určení zamestnanci (pracovníci) zmluvných strán oprávnení ku styku s dôvernými informáciami vo väzbe na Zmluvu a právni zástupcovia zmluvných strán. Povinnosť ochrany podľa tohto článku sa nevzťahuje na podnikateľské zoskupenia každej zo zmluvných strán v zmysle Obchodného zákonníka. Zmluvné strany sú povinné vždy vopred písomne oboznámiť druhú zmluvnú stranu a označiť, ktoré informácie sa považujú za dôverné a ktoré skutočnosti za obchodné tajomstvo.

**XIV**.

**Doručovanie**

1. Adresou pre doručovanie písomností je adresa uvedená v článku I. tejto Zmluvy alebo adresa, ktorú zmluvná strana ako takúto písomne oznámila druhej zmluvnej strane.
2. Ak to nie je v rozpore s právnymi predpismi, tak prejav vôle odosielateľa je voči adresátovi riadne uplatnený aj okamihom, kedy adresát prijatie prejavu vôle odmietne alebo doručenie inak úmyselne zmarí (znemožní), alebo ak zásielka bude vrátená odosielateľovi ako nedoručená.

**XV.**

**Ustanovenia o krízovej situácii v plynárenstve**

1. V prípade vzniku situácie, v ktorej vznikne odberateľovi povinnosť znížiť spotrebu odberu zemného plynu sa dodávateľ a odberateľ zaväzujú uzavrieť dodatok k tejto zmluve, predmetom ktorého bude úprava zmluvného množstva dodávaného plynu uvedeného v článku II. bod 5. tejto Zmluvy.

**XVI.**

**Záverečné ustanovenia**

1. Právne vzťahy neupravené touto Zmluvou sa riadia príslušnými ustanoveniami Obchodného zákonníka v súlade so zákonom o energetike, zákonom o regulácii v sieťových odvetviach a ďalšími právnymi predpismi vo vzťahu k predmetu a obsahu tejto Zmluvy. Všeobecné obchodné podmienky dodávateľa sa na úpravu tohto zmluvného vzťahu nepoužijú.
2. Zmluvné strany sa zaväzujú v prípade ak sa niektoré ustanovenie tejto Zmluvy stane neplatným alebo neúčinným a táto neplatnosť alebo neúčinnosť nespôsobuje neplatnosť celej Zmluvy, nahradiť toto ustanovenie ustanoveniami platnými a účinnými, ktoré najlepšie zodpovedajú pôvodne zamýšľanému účelu ustanovenia neplatného alebo neúčinného. Do tej doby platí úprava príslušných právnych predpisov. V prípade ak toto nahradenie neúčinného alebo neplatného ustanovenia nie je možné, tak Zmluva ostáva v platnosti aj bez týchto ustanovení, ak tento stav nemá vplyv na účel Zmluvy a riadne plnenie Zmluvy. Ostatné ustanovenia v takomto prípade zostávajú v platnosti. V prípade ak táto neplatnosť alebo neúčinnosť niektorého z ustanovení tejto Zmluvy spôsobí neplatnosť celej Zmluvy, tak sa zmluvné strany zaväzujú uzatvoriť novú zmluvu, ktorá bude obsahom a účelom najbližšie zodpovedať tejto Zmluve.
3. Zmena identifikačných údajov zmluvných strán, ako sú napr. číslo účtu, zmeny útvaru zodpovedného za uzatvorenie a plnenie Zmluvy alebo zmena oprávnených osôb sa nebudú považovať za zmeny vyžadujúce uzavretie dodatku k Zmluve. Zmluvná strana dotknutá zmenou je povinná zmeny týchto údajov písomne oznámiť druhej zmluvnej strane bez zbytočného odkladu doporučenou zásielkou zaslanej druhej zmluvnej strane na adresu jej sídla. Takto oznámená zmena nadobúda účinnosť dňom doručenia oznámenia druhej zmluvnej strane.
4. Žiadna zo zmluvných strán nemôže postúpiť alebo previesť svoje práva a povinnosti vyplývajúce zo Zmluvy ako celok alebo ich časť bez predchádzajúceho písomného súhlasu druhej zmluvnej strany na tretiu osobu.
5. Zmluvné strany sa zaväzujú, že akékoľvek pohľadávky, ktoré vzniknú na základe Zmluvy jednej zmluvnej strane (veriteľovi) voči druhej zmluvnej strane (dlžníkovi), nebudú postupovať iným osobám (zákaz postúpenia pohľadávky) bez predchádzajúceho písomného súhlasu dlžníka.
6. Dodávateľ nie je oprávnený jednostranne započítať akúkoľvek svoju pohľadávku voči pohľadávkam odberateľa, tým nie je dotknutý bod 9. a bod 12. tohto článku tejto Zmluvy.
7. Dodávateľ vyhlasuje, že zmluvné podmienky podľa tejto Zmluvy nie sú v hrubom nepomere k právam a povinnostiam vyplývajúcim z tohto záväzkového vzťahu pre dodávateľa, nie sú v rozpore so zásadou poctivého obchodného styku a takéto zmluvné dojednania odôvodňuje povaha predmetu Zmluvy a existuje pre ne spravodlivý dôvod.
8. Táto Zmluva sa spravuje a vykladá podľa platných a účinných všeobecne záväzných právnych predpisov Slovenskej republiky.
9. Zmluvné strany sa dohodli, že všetky spory vyplývajúce zo Zmluvy alebo v súvislosti s ňou budú riešené prioritne vzájomnou dohodou a jednaním. Návrh riešenia sporu dohodou predloží dotknutá zmluvná strana bez zbytočného odkladu, najneskôr do 45 dní od vzniku spornej situácie druhej zmluvnej strane. V prípade, že nedôjde k dohode, budú spory riešené mimosúdnou dohodou prostredníctvom ÚRSO. Možnosť obrátiť sa na príslušný súd SR tým nie je dotknutá.
10. Podpisom tejto Zmluvy odberateľ dáva súhlas so spracovaním osobných údajov, v zmysle Zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov.
11. Zánikom tejto Zmluvy nezaniká účinnosť tých ustanovení, ktoré majú sankčný charakter pre prípad porušenia povinností vyplývajúcich z tejto Zmluvy pre dodávateľa a tých ustanovení, ktoré vzhľadom na svoju povahu majú trvať aj po ukončení tejto Zmluvy.
12. Zmluvu je možné meniť a dopĺňať iba písomnými dodatkami v súlade s § 18 zákona o VO, ktoré budú označené poradovými číslami a podpísané oprávnenými zástupcami oboch zmluvných strán, ak nie je určené inak. Zmluvné strany sa dohodli, že túto zmluvu je možné zmeniť v súlade s predchádzajúcom vetou aj v prípade, ak je to potrebné na zosúladenie jej textu s platnými a účinnými právnymi predpismi.
13. Zmluva nadobúda platnosť dňom jej podpisu oprávnenými zástupcami oboch zmluvných strán a účinnosť dňa 01.01.2025 po jej predchádzajúcom zverejnení v Centrálnom registri zmlúv Úradu vlády Slovenskej republiky. Zmluva zaniká po uplynutí zmluvne dohodnutého času dodávania predmetu Zmluvy podľa článku III. tejto Zmluvy.
14. Zmluva je vyhotovená v 4-och rovnopisoch, z ktorých 1 obdrží dodávateľ a 3 odberateľ.
15. Zmluvné strany vyhlasujú, že táto Zmluva je uzatvorená slobodne a vážne, jej obsah je určitý a zrozumiteľný, nebola uzavretá v tiesni za nápadne nevýhodných podmienok, zmluvné strany s obsahom Zmluvy súhlasia a na dôkaz toho Zmluvu potvrdzujú svojimi podpismi.
16. Neoddeliteľnou súčasťou Zmluvy sú:
17. Príloha č. 1: Špecifikácia odberných miest zemného plynu
18. Príloha č. 2: Cena za dodávku plynu
19. Príloha č. 3: Výška Preddavkov

V Senici, dňa ................................ V ........................, dňa ...........................

**Za Odberateľa:** **Za Dodávateľa:**

...................................................................... ......................................................................

 **Mesto Senica Názov**

Ing. Mgr. Martin Džačovský

 *primátor*

**Príloha č. 2**

**Cena za dodávku plynu**

* 1. **Cena za dodávku plynu**

Cena za dodávku plynu za obchodníka zahŕňa aj cenu za skladovanie plynu, vrátane štrukturovania, cenu dodávateľa za prevzatie zodpovedností za odchýlku za odberné miesta voči zúčtovateľovi odchýlok a všetky jeho ekonomicky oprávnené náklady účelne vynaložené v súvislosti s poskytovaním Zmluvných plnení podľa tejto Zmluvy a primeraný zisk dodávateľa.

Cena za dodávku plynu je vo výške **........(cena úspešného uchádzača) EUR/ 1 MWh** za skutočne odobraté množstvo plynu (ďalej len „Cena za dodávku plynu“).

**2. Vyhodnotenie spotrebovaného množstva plynu**

2.1. V prípade, že odberateľ počas zmluvného obdobia odoberie menšie množstvo plynu ako je 90% predpokladaného odberu, dodávateľovi vznikne nárok na zaplatenie poplatku vo výške 50% ceny za dodávku plynu za množstvo neodobratého plynu (ďalej len „cena za neodobratý plyn“).

2.2. Množstvo neodobratého plynu sa vypočíta ako rozdiel medzi 90% predpokladaného odberu a skutočne odobratého plynu počas zmluvného obdobia.

2.3. V prípade, že odberateľ počas zmluvného obdobia odoberie väčšie množstvo plynu ako je 110% predpokladaného odberu, odberateľ zaplatí dodávateľovi za množstvo plynu prevyšujúce 110% predpokladaného odberu namiesto ceny za dodávku plynu cenu vo výške 1,1 násobku ceny plynu odvodenej od ceny na krátkodobom trhu THE Davg (ďalej len „cena za prekročené množstvo“).

2.3.1. THE Davg predstavuje aritmetický priemer spotových cien s označením „Last Price“ pre oblasť dodávky THE „Trading Hub Europe“ v EUR/MWh za každý obchodný deň zmluvného obdobia publikované web stránke komoditnej burzy s obchodným názvom European Energy Exchange AG (www.eex.com) zverejňovanej v časti Market Data, Natural Gas, Spot, pre produkty THE Day-Ahead a THE Weekend.

2.3.2. Ku dňu podpisu Zmluvy sú hodnoty spotových cien zverejňované na stránke <https://www.eex.com/en/market-data/natural-gas/spot>.

2.3.3. Dodávateľ zašle odberateľovi po uplynutí každého kalendárneho mesiaca všetky údaje (spotové ceny za každý obchodný deň predchádzajúceho kalendárneho mesiaca) vstupujúce do tohto výpočtu.

2.3.4 Dodávateľ je povinný na požiadanie odberateľa predložiť všetky podklady a údaje preukazujúce pravdivosť jeho výpočtu nadodberu alebo pododberu.

2.4. Napr. ak odberateľ odoberie množstvo plynu vo výške 85% z predpokladaného odberu, zaplatí: - za množstvo spotrebovaného plynu (v objeme 85% z predpokladaného odberu) cenu za dodávku plynu a - za množstvo plynu v objeme 5% z Predpokladaného odberu (množstvo neodobratého plynu) cenu za neodobratý plyn.

2.5. Napr. ak odberateľ odoberie množstvo plynu vo výške 120% z predpokladaného odberu, zaplatí - za množstvo spotrebovaného plynu v objeme 110% z predpokladaného odberu cenu za dodávku plynu a - za množstvo spotrebovaného plynu v objeme 10% z predpokladaného odberu (množstvo prevyšujúce 110% z predpokladaného odberu) cenu za prekročené množstvo.

2.6. Vyhodnotenie spotrebovaného množstva plynu podľa predošlých bodov vykoná dodávateľ po ukončení zmluvného obdobia a cenu za neodobratý plyn (bod 2.1 tejto prílohy) alebo cenu za prekročené množstvo (bod 2.3 tejto prílohy) zúčtuje dodávateľ v poslednej faktúre za odberné miesta s ročným odpočtom, ku ktorej predloží prehľad obsahujúci údaje o spotrebovanom plyne za zmluvné obdobie, množstvo neodobratého plynu alebo množstvo plynu prevyšujúce predpokladaný odber, výpočet ceny za prekročené množstvo a všetky údaje vstupujúce do výpočtu ceny za prekročené množstvo.

2.7. Zmluvná pokuta bude fakturovaná za celú odberovú skupinu odberateľovi č. 1 samostatnou faktúrou vystavenou po vyhodnotení zmluvného obdobia Zmluvy. Zmluvná pokuta nie je predmetom DPH a je splatná 30 dní odo dňa doručenia faktúry odberateľovi. Odberateľ následne vyúčtuje túto zmluvnú pokutu jednotlivým koncovým odberateľom, ktorí sa na vzniku nedočerpania alebo prečerpania podieľali.

**Príloha č. 3**

**Výška Preddavkov**

**1. Odberné miesta s mesačným odpočtom**

1.1. Výška preddavkov na cenu zmluvného plnenia za odberné miesta s mesačným odpočtom (ďalej len „Preddavok 1“ alebo „Preddavky 1“) zodpovedá cene zmluvného plnenia za kalendárny mesiac, za ktorý sa Preddavok 1 platí. Preddavok 1 zohľadňuje 60% predpokladaného odberu za odberné miesta s mesačným odpočtom v danom mesiaci a všetky zložky ceny podľa článku V. Zmluvy platné ku dňu podpisu Zmluvy alebo v súlade s bodom 3.3. tejto prílohy.

**2. Odberné miesta s ročným odpočtom**

2.1. Výška Preddavkov na cenu zmluvného plnenia za odberné miesta s ročným odpočtom (ďalej len „Preddavok 2“ alebo „Preddavky 2“) zodpovedá predpokladanej cene Zmluvného plnenia za kalendárny mesiac. Preddavok 2 zohľadňuje množstvo plynu vo výške 1/12 predpokladaného odberu za odberné miesta s ročným odpočtom a všetky zložky ceny podľa článku 5 Zmluvy platné ku dňu podpisu Zmluvy alebo v súlade s bodom 3.3. tejto prílohy.

2.2. Pre pojem Preddavky 1 a Preddavky 2 platí v Zmluve spoločný pojem „Preddavky“.

**3. Platby Preddavkov**

3.1. Platby Preddavkov sa budú uskutočňovať na základe rozpisu preddavkových platieb, ktorý musí obsahovať náležitosti daňového dokladu, pričom sa nejedná o faktúry podľa článku VIII. Zmluvy. Režim preddavkových platieb je podrobne upravený v bod 3.6. tejto Prílohy č.3.

3.2. Odberateľ môže požiadať dodávateľa o vysvetlenie položiek v rozpise preddavkových platieb.

3.3. V prípade, že dôjde k zmene cien alebo sadzieb daní použitých pre výpočet Preddavkov, môže dodávateľ alebo odberateľ požiadať o úpravu výšky Preddavkov, najviac však dva krát počas zmluvného obdobia.

3.4. Zmluvné strany sa môžu priebežne počas trvania Zmluvy dohodnúť na zmene výšky, počtu, termínov alebo spôsobu platieb Preddavkov.

3.5. Na vyúčtovacej faktúre budú odpočítané skutočne zaplatené preddavky. Prípadný preplatok vráti dodávateľ jednotlivým odberateľom v termíne do splatnosti faktúry na účty uvedené v záhlaví tejto Zmluvy.

3.6. Zmluvné strany sa dohodli, že dodávateľ doručí odberateľovi rozpis preddavkových platieb. Dodávateľ je oprávnený preddavkové platby navrhnúť tak, aby zohľadňovali cenu za dodávku a spotrebu zemného plynu, ktorú odberateľ plánuje dosiahnuť v nadchádzajúcich obdobiach. Dodávateľ na základe rozpisu nevystavuje osobitné preddavkové faktúry a jednotlivý odberatelia sú povinní uhrádzať preddavkové platby v súlade s vystaveným rozpisom. V prípade, že odberateľ č. 1 až odberateľ č. 8 má viac odberných miest na jednom zmluvnom účte, dodávateľ môže pre tieto odberné miesta vystaviť jeden daňový doklad.

Rozpis sa vyhotovuje pre odberné miesta na základe predpokladu spotreby za príslušný mesiac. Dodávateľ je povinný vyhotoviť a zaslať rozpis odberateľovi vždy k poslednému dňu mesiaca, ktorý predchádza príslušnému mesiacu podľa jednotlivých odberných miest uvedených v Prílohe č. 1 tejto Zmluvy. Platby budú splatné najneskôr k 20. dňu nasledujúceho kalendárneho mesiaca.

Rozpis sa vyhotovuje pre odberné miesta s ročnou fakturáciou na základe predpokladu spotreby podľa jednotlivých odberných miest uvedených v prílohe č. 1 tejto Zmluvy, a to 1/12 predpokladanej ročnej platby (spotreby). Dodávateľ je povinný vyhotoviť a zaslať rozpis odberateľovi do 5. dní odo dňa účinnosti Zmluvy. Platby budú splatné najneskôr k 20. dňu kalendárneho mesiaca. Ak pripadne deň splatnosti na deň pracovného voľna, dňom splatnosti je najbližší nasledujúci pracovný deň. Rozpisy môžu byť vystavené na sumu prislúchajúcu maximálne 100 % predpokladaného mesačného odberu za dané odberné miesto. Výška a dátum splatnosti preddavkovej platby budú uvedené v rozpise.